**Møtereferat prosjektarbeid**

Torsdag 29. august kl 11-12  
Før møtet: Laget en facebook-gruppe som alle i prosjektgruppa er medlem av.   
Ikke til stede: Ingen/Kristian som tydeligvis ikke skal være med på prosjektet

Vi hilste på hverandre og ble enige om et felles scrum-verktøy, scrumwise, som gruppa skal bruke for å ha bedre oversikt over hva de forskjellige gjør, ettersom vi ikke har mulighet til å snakke sammen hver dag. Vi snakka også litt om ferdighetene til hver enkelt for å få en oversikt over hva de forskjellige kan.

Til neste møte avtalte vi at vi alle skulle se litt på scrumwise og lage oss en gruppe der.

Mandag 2. september kl 14-15  
Før møtet: Opprettet et scrumwise-prosjekt der alle prosjektdeltagerne var blitt lagt til.  
Ikke til stede: Jim

Vi hadde avtalt å møte stud.ass-en vår til dette prosjektet, Tor Kristian (interessenten, produkteieren). Vi startet med å fortelle han hva vi hadde gjort så langt, så fortalte han oss hvordan han syntes vi burde gå fram. Han rådet oss til sprinter på 2 uker, ettersom vi ikke har så mye tid på prosjektet, og at vi burde møtes minst to ganger i uka. Han rådet oss også til å så fort som mulig sette opp en risikoanalyse, tildele hver person et ansvar og sette en scrum master. I tillegg burde vi skrive ned timelister og sette opp tidsfrister til når forskjellige oppgaver skal være ferdig.

Oss i mellom avtalte vi å møtes to ganger i uka. Vi snakket om å drive med parprogrammering ettersom alle har forskjellige kunnskaper. I tillegg ble vi enige om å bruke Java som programmeringsspråk som alle, bortsett fra en, på gruppa kan litt om. Sluttproduktet bestemte vi at skulle være en android app, ingen av oss hadde prøvd dette før.

Til neste møte: Alle skal ha sett på android tutorials og prøve å lære litt om ER-diagrammer og klassediagrammer. Neste møte skal vi prøve å gjøre klart et førsteutkast til en backlog.

Møte torsdag 05.09.13 kl 10-12  
Ikke til stede: Jim  
Til i dag:  
Edgar: Lest og sett på videoer om android og servere, hvordan vi skal få det til å fungere. Begynt å sette opp/lage en database.  
Said: Sett på java  
HM: Sett på android og litt på hvordan man lager product backlog og WBS-diagram  
Fredrik: Prøvd seg på å lage android app, sett på tutorials og litt på xml. Vil til neste gang kunne lage en kart-veiwer

Vi ble enige om en scrum-master, Fredrik, og en referatansvarlig for møtene, Hanne Marie. Videre prøvde vi å lage en product backlog. Vi har også prøvd å estimere hvor lang tid vi vil bruke på hver oppgave/aktivitet i den første sprinten. Til estimeringen brukte vi metoden planning poker. Til slutt prøvde vi oss på å lage et work breakdown structure(WBS)-diagram med bubbl.us (nettside).  
Avtalt møte hver torsdag kl. 09 – 12 og hver mandag fra 14 – 15. Mulighet for å jobbe fra 10 – 14 på mandager/avtales mellom de som ønsker å jobbe.

Vi må spørre stud.ass. om backlogen ser grei ut og om vi burde ha med punktene fra de ikke-funksjonelle kravene. I tillegg må vi spørre hvilken informasjon som er relevant angående sauene av det som er listet opp i oppgaveteksten(?).

Til neste gang:  
Sette opp møte med stud.ass. Møtes kl 12 på mandag.   
Edgar: se på databaser  
Fredrik: Se på scrummaster-rolleoppgaver, sette seg inn i app-er og androidutvikling (sa at han til neste gang vil kunne lage en kart-veiwer)  
Said: Se på android-utvikling  
HM: Se på android-utvikling